NHAI Chairman Shri Raghav Chandra explained that they have projects lined up for upgradation of 2-lane National Highways totaling 50000kms, various special expressway projects of around 15000km and a part of the National Highways Development Programme (NHDP) over the next few years.
نئی دہلی 12 جولائی ، چین کے ریلوے تعمیراتی کارپوریشن لمیٹیڈ ( سی آر سی سی ) ، جو چین کی حکومت کے تحت ایک صنعت ہے ، کے ایک اعلیٰ سطحی وفد نے آج یہاں اپنے چیف ماہر اقتصادیات مسٹر ژاؤ زنیووہا کی قیادت میں بھارت کی قومی شاہراہ اتھارٹی کے چیئرمین اور این ایچ اے آئی افسروں پر مشتمل ایک ٹیم سے یہاں ملاقات کی ۔ واضح رہے کہ سی آر سی سی انجینئرنگ کے معاملے دنیا کی سب سے بڑی مربوط کنٹریکٹر فرم ہے اور تعمیراتی کام بھی انجام دیتی ہے ۔ اس کے تحت 100 بلین سے زائد امریکی ڈالروں کا سرمایہ ہے اور منڈی میں اِس فرم کے پاس 250 بلین امریکی ڈالروں کے بقدر کا سرمایہ بھی موجود ہے ۔ این ایچ اے آئی کے چیئرمین جناب راگھو چندر نے وضاحت کی کہ این ایچ اے آئی کے تحت 50 ہزار کلومیٹر پر احاطہ کرنے والی قومی شاہراہوں کو دو لینوں میں بدلنے اور اُن کی حالت بہتر بنانے کے پروجیکٹ ، تقریباً 15000 کلومیٹر کے مختلف خصوصی ایکسپریس وے پروجیکٹ اور قومی شاہراہ ترقیات پروگرام کے ایک حصے کے طور پر آئندہ چند برسوں میں کافی کام انجام دیئے جانے ہیں ۔ جناب چندرا نے کہا کہ این ایچ اے آئی بھارت میں بائی پاس نکالنے اور بڑے شہروں کے چاروں طرف رنگ روڈ بنانے جیسے امور پر مشتمل دیگر رابطہ پروجیکٹوں کے لئے بھی منصوبے وضع کررہی ہے کیونکہ یہ تمام کام اسمارٹ سٹی پروجیکٹوں کے لئے ضروری ہےں ۔ انہوں نے یہ بھی کہا کہ قومی شاہراہوں کی تعمیرات کے پروگرام کے نفاذ کے شعبے میں ابھی حال ہی میں جو پالیسی تبدیلیاں کی گئی ہیں ، خاص طور پر مخلوط سالانہ ماڈل کے تحت ، جو پہلو متعارف کرایا گیا ہے ، اُس کا تعلق سرکاری - نجی شراکت داری سے ہے اور یہ کام خطرات کو کم سے کم کرکے ہمہ گیر ترقیات کے اصول کو مد نظر رکھتے ہوئے ضروریات کے لحاظ سے انجام دیا جاتا ہے ۔ سی آر سی سی وفد کے اراکین نے کہا کہ وہ انجینئرنگ ، پروکیورمنٹ اور تعمیرات ( ای پی سی ) اور مخلوط سالانہ ماڈل دونوں کے تحت مستقبل میں چلائے جانے والے پروجیکٹوں میں شرکت کرنے میں دلچسپی رکھتے ہےں ۔ سی آر سی سی ، جہاں ایک طرف چین میں تیز رفتار اور عام دونوں طرح کی الپائن اور پلیٹو ریلوے میں اہم شراکت دار ہے ، وہیں یہ فرم شاہراہوں ، شہری ریل ٹرانزٹ ، ارضیاتی اثاثوں اور دیگر بنیادی ڈھانچہ پروجیکٹوں میں بھی اہم شراکت دار ہے ۔ سی آر سی سی کو یہ بھی فخر حاصل ہے کہ وہ عالمی پیمانے پر جدید ترین ٹیکنا لوجیوں سے لیس ہے اور نہ صرف یہ کہ ریلوے کے ڈیزان اور تعمیرات میں مہارت رکھتی ہے بلکہ فرم کو لمبے پلوں ، شاہراہوں ، لمبی سرنگوں ، گہرائی میں بنائی جانے والی سرنگوں ، خصوصی ارضیاتی حالات میں کئے جانے والے تعمیراتی کاموں اور زیر آب سرنگیں بنانے کا بھی تجربہ ہے ۔ سی آر سی سی ٹیم نے این ایچ اے آئی پروجیکٹوں میں شرکت کے مختلف پہلووں پر تفصیل سے گفتگو کی ۔ مہمان وفد نے چین کے تکنیکی معیارات کو تسلیم کئے جانے پر بھی سوال اٹھایا ۔ این ایچ اے آئی کے افسروں نے وضاحت کی کہ یہ معیارات اس وقت ہی قابل قبول ہوں گے ، جب بھارتیہ روڈ کانگریس کے ذریعہ متعین کردہ معیارات سے بلند ہوں گے ۔ وفد کے زیادہ تر سوالات درکار آئی آر آر کے ساتھ مالی حل نکالنے سے متعلق تھے ۔ میٹنگ کامیاب ماحول میں منعقد ہوئی اور طرفین نے تعمیرات کی پالیسیوں ، ضابطوں اور نمونوں کو ایک دوسرے کے ساتھ شیئر کرنے پر اتفاق کیا ، جس سے اِس شعبے میں بھارت کی مہارت اور تجربے کو تقویت ملے گی ۔ سی آر سی سی افسروں نے کہا کہ وہ این ایچ اے آئی کی جانب سے طے کردہ اصولوں کے مطابق پروجیکٹوں کے لئے بولیاں داخل کرنے میں دلچسپی رکھتے ہیں اور مقابلہ جاتی ای ٹینڈرنگ کے عمل میں بھی حصہ لینے چاہتے ہیں ۔ (Release ID :147009)